9. nowembra
9. nowembra abo 9. nazymnika je 313. dźeń gregorianiskeje protyki (314. w přestupnych lětach), tuž wostawa hišće 52 dnjow hač do kónca lěta.
Podawki[wobdźěłać]
- 1918: Nowemberska rewolucija w Němskej: Mócnarstwowy kancler Max von Baden wozjewi wotstup kejžora Wylema II.; w 14 hodź. proklamuje socialny demokrat Philipp Scheidemann w Berlinje „němsku republiku“, dwě hodźinje pozdźišo slěduje proklamacija „němskeje radoweje republiki“ přez Karla Liebknechta.
- 1923: W Mnichowje poraža bayerska krajna policija prawicarski puč pod nawodom Adolfa Hitlera a Ericha Ludendorffa.
- 1938: W pogromowej nocy dóńdźe w cyłej Němskej k organizowanym nadběham přećiwo židowskim byrgarjam a synagogam. Policija a wohnjowa wobora maja nadawk, jenož nježidowske swójstwo wobškitać.
- 1989: Padnjenje Berlinskeje murje: Po nowinarskej konferency, na kotrejž předstaji čłon politběrowa Günter Schabowski nowe hranične rjadowanje, so tysacy ludźi k hraničnym přechodam podaja. Jako prěni přechod wočini so w 23.30 hodź. Bornholmska dróha mjez wuchodnym a zapadnym Berlinom.
Narodniny[wobdźěłać]
- 1706: Jan Bohuměr Kühn – němski farar, propagator pietizma, nawoda prěnjeho serbskeho wučerskeho seminara
- 1711: Měrćin Bałcar – serbski farar, awtobiograf
- 1765: Jan Mahr – serbski farar, dr.theol., dobroćel katolskich Serbow
Wumrěće[wobdźěłać]
- 1980: Fryco Latk – serbski moler a ilustrator
Swjatki[wobdźěłać]
- Kambodźa: Dźeń njewotwisnosće wot Francoskeje w lěće 1953
slv_Latn szl_Latn pol_Latn szl_Latn bos_Latn szl_Latn szl_Latn bos_Latn slk_Latn vec_Latn szl_Latn kab_Latn als_Latn dik_Latn szl_Latn